[UPDATE] ไทยพบติดเชื้อเพิ่ม 6 คน เป็นคนไทย 4 คน คนขับรถทัวร์ 2 และ คนกลับจากญี่ปุ่น 2
ไทยพบติดเชื้อเพิ่ม 6 คน เป็นคนไทย 4 คน คนขับรถทัวร์ 2 และ คนกลับจากญี่ปุ่น 2
4 ก.พ. 2563

[UPDATE] ไทยพบติดเชื้อเพิ่ม 6 คน เป็นคนไทย 4 คน คนขับรถทัวร์ 2 และ คนกลับจากญี่ปุ่น 2
1. ล่าสุดกระทรวงสาธารณสุข เผยยอดผู้ติดเชื้อไวรัสโคโรนาสายพันธุ์ใหม่ 2019 เพิ่มอีก 6 ราย
2. ผู้ติดเชื้อเพิ่ม 6 รายนี้ เป็นคนไทย 4 ราย และนักท่องเที่ยวชาวจีน 2 ราย ทำให้ยอดผู้ติดเชื้อในประเทศไทยล่าสุดมีทั้งหมด 25 ราย (รักษาหายแล้ว 8 ราย)
3. คนไทย 2 รายแรก เป็นคู่สามี-ภรรยา ที่เพิ่งเดินทางกลับมาจากประเทศญี่ปุ่น
ซึ่งตอนนี้ยังไม่สามารถสรุปได้ว่าติดเชื้อจากที่ไหน
4. ส่วนคนไทยอีก 2 ราย เป็นคนขับรถทัวร์รับนักท่องเที่ยวชาวจีน
5. ผู้ติดเชื้อใหม่ทั้ง 6 ราย มี 5 รายที่อาการดีขึ้นตามลำดับ ยกเว้น 1 รายที่เป็นคนขับรถทัวร์ อายุ 70 ปี มีอาการวัณโรคร่วมด้วย
6. เมื่อเช้านี้ ศูนย์ควบคุมโรคเกาหลีก็เพิ่งแถลงว่า หญิงเกาหลีติดเชื้อหลังมาเที่ยวประเทศไทย แสดงให้เห็นถึงสถานการณ์การแพร่กระจายเชื้อไวรัสโคโรนาสายพันธุ์ใหม่ มีแนวโน้มที่จะเกิดระหว่างประเทศเพิ่มขึ้น
7. ทั้งนี้ระยะฟักตัวของไวรัสครอบคลุมตั้งแต่ 1-2 สัปดาห์ ซึ่งทำให้ยากต่อการตรวจพบในช่วงแรกที่ติดเชื้อ
8. ขณะนี้ ยอดผู้ติดเชื้อในประเทศไทยล่าสุดมี 25 ราย ทำให้ประเทศไทยกลับเป็นประเทศที่มีจำนวนผู้ติดเชื้อมากสุดนอกประเทศจีน โดยในจำนวนนี้ รักษาหายและออกจากโรงพยาบาลแล้ว 8 ราย คงเหลือที่รักษาอยู่ 17 ราย
9. อัปเดตยอดผู้ติดเชื้อนอกประเทศจีนล่าสุด
ไทย-25 สิงคโปร์-24 ญี่ปุ่น-20 ฮ่องกง-17 เกาหลีใต้-16 ออสเตรเลีย-12 เยอรมนี-12 สหรัฐอเมริกา-11
มาเก๊า-10 เวียดนาม-10 มาเลเซีย-10 ไต้หวัน-10 ฝรั่งเศส-6 สหรัฐอาหรับเอมิเรตส์-5 แคนาดา-4 อินเดีย-3 ฟิลิปปินส์-2 สหราชอาณาจักร-2 รัสเซีย-2 อิตาลี-2 เนปาล-1 ศรีลังกา-1 สวีเดน-1 ฟินแลนด์-1 กัมพูชา-1
เบลเยียม-1 สเปน-1
10. สิ่งที่ควรทำก็คือ ไม่ต้องตื่นตระหนก ใส่หน้ากากทุกครั้งที่ออกจากบ้าน และตระหนักว่าโรคนี้ไม่ได้มีอัตราการเสียชีวิตที่สูง ติดเชื้อแล้วรักษาหายได้ แต่ถ้าระวังไม่ให้ติดก็จะดีที่สุด เช่นเคย..
------------------------------
ที่สุดของแอปมีสาระ
อ้างอิง
กระทรวงสาธารณสุข
เว็บไซต์แถลงข่าวของ KCDC ศูนย์ควบคุมโรคเกาหลี